ai4bharat/Pralekha huggingface dataset:
وزارت خزانہ
مجموعی منجمد اثاثہ جات  مالی سال 18-2017 میں 11.33 فیصد سے بڑھ کر مالی سال 19-2018 میں 13.52 فیصد، جبکہ مالی سال 20-2019 میں بڑھ کر 14.69 فیصد ہو گئے
نئی دہلی:28؍مارچ2022: ریزرو بینک آف انڈیا  کے اعداد و شمار کے مطابق مالی سال کے دوران سرکاری سیکٹر کے بینکوں  کی طرف سے مالی سال کے آغاز تک مجموعی منجمد اثاثوں  کے فیصد کے طور پر کی گئی وصولی مالی سال 18-2017 میں 11.33 فیصد سے بہتر ہوکر مالی سال 19-2018 میں 13.52 فیصد اور مالی سال 20-2019 میں 14.69 فیصد ہوگئی ہے۔ یہ بات خزانہ کے مرکزی وزیر مملکت ڈاکٹر بھاگوت کسن راؤ کراڈ نے آج لوک سبھا میں ایک سوال کے تحریری جواب میں کہی۔
وزیر موصوف نے کہا کہ مالی سال 21-2020 میں معیشت پر کووڈ-19 وبا کے بڑے پیمانے پر اثرات نیز معیشت کی بحالی کے اقدامات پر اس کے بڑے اثرات کے باوجود مالی سال کے دوران مجموعی منجمد اثاثوں کے فیصد کے طور پر وصولی مالی سال کے شروع میں اب بھی 12.28 فیصد پر تھا۔
دانستہ طور پر قرض نہ چکانے والوں سے قرض کی وصولی کے لیے حکومت کی طرف سے اٹھائے گئے اقدامات پر وزیر موصوف نے کہا کہ انفورسمنٹ ڈائریکٹوریٹ سے موصول ہونے والی معلومات کے مطابق اس نے 23 مارچ 2022 تک منی لانڈرنگ کی روک تھام ایکٹ، 2002 کی دفعات کے تحت قرض کے مفرور افراد کے بعض معاملات میں، جو کہ 22,586 کروڑ روپے کی دھوکہ دہی کی رقم کا 84.61 فیصد ہے، 19,111 کروڑ روپے کے اثاثے ضبط کیے ہیں۔ مزید برآں ان منسلک اثاثوں میں سے 15,113 کروڑ روپے کی مالیت کے اثاثے جو کہ دھوکہ دہی کی رقم کا 66.91 فیصد ہے، سرکاری سیکٹر کے بینکوں  کو واپس کر دیا گیا ہے۔
دانستہ قرض نادہندگان سے قرض کی وصولی کے سلسلے میں مزید معلومات دیتے ہوئے وزیر موصوف نے کہا کہ آر بی آئی کے یکم جولائی 2015 کے ولفل ڈیفالٹرز پر ماسٹر سرکلر کے مطابق بینکوں کو قرض لینے والوں/ واجبات کی وصولی کے ضامن کے خلاف قانونی کارروائی شروع کرنے کے لیے جہاں بھی ضروری ہو، اقدامات کرنے کی ضرورت ہے۔ اس کے علاوہ جہاں بھی ضروری ہو وہ دانستہ ڈیفالٹرز کے خلاف فوجداری کارروائی بھی شروع کر سکتے ہیں۔ ان ہدایات کے مطابق بینک وصولی کے مختلف طریقہ کار کے تحت وصولی کا عمل شروع کرتے ہیں، جیسے سول عدالتوں میں یا ڈیبٹس ریکوری ٹربیونلز میں مقدمہ دائر کرنا، مالیاتی اثاثوں کی سیکوریٹائزیشن اینڈ ری کنسٹرکشن اینڈ انفورسمنٹ آف سیکیورٹی انٹرسٹ ایکٹ، 2002 کے تحت کارروائی، دیوالیہ اور دیوالیہ پن ضابطے، 2016 کے تحت نیز منجمد اثاثوں کی فروخت کے ذریعے نیشنل کمپنی لاء ٹریبونل میں مقدمات دائر کرنا جیسے امور شامل ہیں۔
مزید برآں وزیر موصوف نے کہا کہ دانستہ قرض نادہندگان کو روکنے کے لیے آر بی آئی کی ہدایات کے مطابق بینکوں، غیر بینکنگ مالیاتی کمپنیوں  یا مالیاتی اداروں کی طرف سے کوئی اضافی سہولتیں منظور نہیں کی جاتی ہیں اور ان کے یونٹ کو پانچ برسوں کے لیے نئے منصوبے شروع کرنے سے روک دیا جاتا ہے۔ مزید برآں سیکورٹیز اینڈ ایکسچینج بورڈ آف انڈیا   ضوابط، 2016 کے تحت دانستہ ڈیفالٹرز اور پروموٹر/ڈائریکٹر کے طور پر دانستہ ڈیفالٹرز کمپنیوں کو فنڈز اکٹھا کرنے کے لیے کیپٹل مارکیٹ تک رسائی سے روک دیا گیا ہے۔ اس کے علاوہ دیوالیہ اور دیوالیہ پن سے متعلق ضابطے، 2016 نے دانستہ قرض نادہندگان کو دیوالیہ پن کے حل کے عمل میں حصہ لینے سے روک دیا ہے۔
جدید اور قابل تجدید توانائی کی وزارت
مرکزی وزیر جناب بھگونت کھوبا نے این ایس ای ایف آئی کی آل انڈیا روف ٹاپ شمسی بیداری مہم کی شروعات کی
نئی اور قابل تجدید توانائی کے وزیر مملکت جناب بھگونت کھوبا نے کرناٹک کے بیدر میں ایک پروگرام میں آل انڈیا روف ٹاپ شمسی بیداری مہم کی شروعات کی۔ اس موقع پر حکومت کرناٹک کے توانائی اور کنڑ ثقافت کے وزیر جناب وی سنیل کمار، این ٹی پی سی راما گنڈم کے چیف جنرل منیجر، این ایس ای ایف آئی کے چیئرمین جناب پرنو آر مہتہ، این ایس ای ایف آئی کے سی ای او جناب سبرامنیم پولپکا، کے آر ای ڈی ایل کے چیئرمین جناب چندر کانت بسوراج پاٹل، اور بیدر کے ڈی سی آئی اے ایس جناب گووند ریڈی موجود تھے۔
اس کا افتتاحی پروگرام کل منعقد کیا گیا تھا۔ اس میں اپنے خطاب کے دوران مرکزی وزیر جناب کھوبا نے کہا کہ لوگوں کی حصہ داری کے بغیر کوئی بھی بڑا کام کامیاب نہیں ہو سکتا۔ انہوں نے کہا کہ روف ٹاپ شمسی پروگرام عام آدمیوں کو گلوبل وارمنگ اور ماحولیاتی تبدیلی کی سمت میں اپنا تعاون دینے کا ایک موقع فراہم کرتا ہے۔ انہوں نے آگے کہا کہ اس مہم کا نام ’’گھر کے اوپر، سولر اِز سُپر‘‘ ہے جس کا مقصد مقامی حکومت، شہریوں، آر ڈبلیو اے اور میونسپل کونسلوں کو شمسی روف ٹاپ کے بارے میں بیداری پھیلانے کے لیے جمع کرنا ہے۔ جناب کھوبا نے بھارت میں قابل تجدید توانائی کے شعبے کی ترقی کے بارے میں بات کی۔
وزیر اعظم جناب مودی جی متعینہ پنچامرت اہداف پر روشنی ڈالتے ہوئے مرکزی وزیر جناب کھوبا نے کہا کہ ان کی وزارت 2030 تک 500 گیگا واٹ غیر حجری کے ہدف کو حاصل کرنے کی سمت میں کام کر رہی ہے۔ انہوں نے کہا کہ روف ٹاپ شمسی توانائی اہم رول ادا کرے گی اور اس ہدف کو حاصل کرنے میں دوسرے اور تیسرے درجے کے شہر اپنی زیادہ سے زیادہ صلاحیتوں کا مظاہرہ کریں گے۔ انہوں نے کہا کہ اکیلے کرناٹک میں 1 گیگا واٹ روف ٹاپ شمسی توانائی کی صلاحیت ہے۔ جناب کھوبا نے بتایا کہ ان کی نئی اور قابل تجدید توانائی کی وزارت  گھروں میں سولر لگانے کے لیے 40 فیصد سبسڈی فراہم کر رہی ہے۔ اس لیے انہوں نے عوام سے مرکزی حکومت سے سبسڈی کا استعمال کرکے چھت پر شمسی نظام قائم کرنے کی اپیل کی۔ جناب کھوبا نے کہا کہ انہوں نے بیدر میں واقع اپنی رہائش گاہ پر روف ٹاپ سولر لگانے کا حکم دیا ہے۔
جناب وی سنیل کمار نے حکومت کرناٹک کی قابل تجدید توانائی  اسکیموں کے بارے میں بتایا۔ انہوں نے پی ایم-کسم یوجنا پر روشنی ڈالی اور کسانوں سے ایم این آر ای اور ریاستی حکومت کے ذریعے دیے جا رہے فوائد کا استعمال کرنے کی اپیل کی۔
اس اسکیم میں کسانوں کو مرکز اور ریاست ہر ایک کے ذریعے شمسی پمپ لگانے کے لیے 30 فیصد سبسڈی دی جائے گی۔
جرمن سولر ایسو سی ایشن  اور جرمنی کی اقتصادی تعاون اور ترقیاتی وزارت  کے تعاون سے این ایس ای ایف آئی سکوا کے وی پی پروگرام کے تحت شمسی توانائی کے بارے میں بیداری بڑھانے کے مقصد سے تین سال چلنے والا آل انڈیا روف ٹاپ بیداری پروگرام شروع کر رہا ہے۔ اس کا مقصد 100 ہندوستانی قصبوں اور شہروں، خاص کر دوسرے اور تیسرے درجے کے شہروں میں شمسی روف ٹاپ کے بارے میں بیداری پھیلانا ہے۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 26.69 کرو ڑ سے زیادہ ویکسین کی خوراکیں فراہم کرائی گئیں
ریاستوں/ مرکز کے زیرانتظام علاقوں کے پاس اب بھی لوگوں کو دیئے جانے کے لئے 1.05 کروڑ سے زیادہ ویکسین کی خوراکیں دستیاب
ملک گیر ٹیکہ کاری مہم کے ایک حصے کے طور پر ، حکومت ہند کووڈ ویکسین کی خوراکیں بلا قیمت فراہم کرکے ریاستوں اور مرکز کے زیر انتظام علاقوں کی مدد کرتی رہی ہیں۔اس کے علاوہ حکومت ہند ریاستوں/ مرکز کے زیرانتظام علاقوں کے لئے کووڈ ویکسین کی براہ راست خریداری کے لئے بھی سہولیات فراہم کرتی رہی ہیں۔ ٹیکہ کاری عالمی وبا کی روک تھام اور اس کے مینجمنٹ کے لئے ہندوستانی حکومت کی جامع حکمت عملی کا ایک مضبوط ستون ہے۔اس کے ساتھ ساتھ جانچ، تشخیص، علاج اور کووڈ سے متعلق اپنائے جانے والے احتیاطی برتاؤ کی اہمیت بھی اپنی جگہ ہے۔
یکم مئی 2021 سے کووڈ-19 کی ٹیکہ کاری کے اصلاح شدہ اور تیز رفتار تیسرے مرحلے کی حکمت عملی پر عمل درآمد شروع کیاجاچکا ہے۔
اس حکمت عملی کے تحت ہندوستانی حکومت کے ذریعہ کسی بھی دوا ساز کمپنی کی سینٹرل ڈرگس لیباریٹری کے ذریعہ منظور شدہ خوراکوں کے 50 فیصد کی خریداری کی جائے گی اور حکومت ریاستی حکومتوں کو ان خوراکوں کی مجموعی طور پر بلا قیمت فراہمی جاری رکھے گی، جیسا کہ اس سے پہلے کیا گیا ہے۔
اب تک ریاستوں/ مرکز کے زیرانتظام علاقوں کو 26.69 کروڑ سے زیادہ ویکسین کی خوراکیں فراہم کرائی جاچکی ہیں۔یہ فراہمی حکومت ہند کے ذریعہ اور براہ راست ریاستوں کے ذریعہ خریداری کی شکل میں بھی کی جارہی ہے۔
اس میں سے، مجموعی کھپت جس میں ضائع ہونے والی خوراکیں بھی شامل ہیں،256721069 خوراکیں ہے۔
ریاستوں/ مرکز کے زیرانتظام علاقوں کے پاس لوگوں کو دیئے جانے کے لئے 1.05 کروڑ سے زیادہ کووڈ ویکسین کی خوراکیں اس وقت بھی دستیاب ہیں۔
اس کے علاوہ4743580 سے زیادہ ویکسین کی خوراکیں سپلائی کے لئے تیار ہیں، جنہیں ریاستیں اور مرکز کے زیرانتظام علاقے اگلے تین دنوں کے اندر اندر حاصل کرلیں گے۔
اسٹیل کی وزارت
این ایم ڈی سی نے ٹرنکی ورکس کے لیے معیاری بولی کا دستاویز جاری کیا
نئی دلی،15 دسمبر، 2022/ این ایم ڈی سی نے حیدرآباد میں آج اپنے ہیڈکوارٹر میں ٹرنکی ورکس کے لیے معیاری بولی کا دستاویز جاری کیا۔ کان کنی کمپنی کو سرمایہ کاری والے کئی منصوبے انجام دینے ہیں۔ معیاری بولی کی یہ دستاویز معاہدوں کے ایوارڈ، عملدرآمد اور نگرانی میں زیادہ کارکردگی کو یقینی بنائے گی۔
این ایم ڈی سی نے صنعت میں مروجہ بہترین طور طریقوں کو اپنانے کے لیے اپنی موجودہ معیاری بولی کی دستاویز کا جائزہ لیا اور اسے بہتر بنایا ہے۔ معیاری بولی کی دستاویز پروجیکٹ کے انتظام اور نگرانی، کام کے نظام الاوقات، لاگت کا تخمینہ، ادائیگی سے متعلق مشاورت، مسائل میں اضافے اور تنازعات کے حل میں سہولت فراہم کرتی ہے اور اس طرح این ایم ڈی سی کے ساتھ کاروبار کرنے میں آسانی کو بہتر بناتی ہے۔
سی پی ایس ای نے ایک جامع دستاویز تیار کی ہے، جو اس کے تمام ٹرنکی پروجیکٹس کے لیے ایک ماڈل کے طور پر کام کرے گی۔ جیو ٹیگنگ کو فعال کرنے سے، یہ اقدام این ایم ڈی سی میں ڈیجیٹل ماحول کی حوصلہ افزائی کرے گا۔
جناب سمیت دیب، سی ایم ڈی، این ایم ڈی سی نے کہا کہ معیاری بولی کی دستاویز این ایم ڈی سی کو سرکاری خرید کے چار اصولوں - شفافیت، مساوات، انصاف اور مسابقت کو برقرار رکھنے اور ان پر عمل کرنے میں مدد کرے گی۔ ایسی دستاویز کے ساتھ، این ایم ڈی سی ایک عالمی ادارہ بن جائے گا جس کے ساتھ دنیا کام کرنے میں دلچسپی لے گی۔
معیاری بولی کے دستاویزات کا اجراء این ایم ڈی سی کے لیے ایک اہم کاروباری نقطہ ہے۔ جناب دلیپ کمار موہنتی، ڈائریکٹر ، این ایم ڈی سی نے کہا، ’’اس سے ٹینڈر دستاویزات کی تیاری کا وقت کم ہوگا اور بولی دہندگان کے اعتماد اور سہولت کی سطح میں اضافہ ہوگا‘‘۔
دستاویز کے بارے میں بات کرتے ہوئے، جناب سومناتھ نندی، ڈائریکٹر  نے کہا کہ معیاری بولی کی دستاویز ٹینڈرز اور معاہدوں کے لیے ہماری مشق کو آسان بنائے گی اور تنظیم میں کارکردگی اور فیصلہ سازی کے عمل کو بھی بہتر بنائے گی۔ اس طرح، ٹھیکے الاٹ کرنے کے وقت میں کمی آئے گی اور جس کی درست طریقے سے پیروی کی جانی چاہیے۔
۔۔۔
ش ح ۔ اس ۔ ت ح
U – 13877
(Visitor Counter : 55
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال 530واں دن
بھارت میں ٹیکہ کاری کی مجموعی تعداد197.60 کروڑ سے تجاوز کرگئی
آج شام 7 بجے تک12لاکھ سے زیادہ ٹیکے لگائے گئے
بھارت میں کووڈ-19 سے بچاؤ کے لئے ٹیکہ کاری کی مجموعی تعداد آج 197.60 کروڑ  سے تجاوز کرگئی۔ آج شام 7 بجے تک 12 لاکھ سے زیادہ ٹیکے لگائے گئےہیں۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10408930
|
|
دوسری خوراک
|
|
10065430
|
|
احتیاطی خوراک
|
|
5696412
|
|
صف اوّل کےکارکنان
|
|
پہلی خوراک
|
|
18423887
|
|
دوسری خوراک
|
|
17626050
|
|
احتیاطی خوراک
|
|
10256250
|
|
12 -14 سال کی عمر گروپ
|
|
پہلی خوراک
|
|
36656801
|
||
|
دوسری خوراک
|
|
23394607
|
|
15 تا 18 سال کی عمرکےافراد
|
|
پہلی خوراک
|
|
60427434
|
||
|
دوسری خوراک
|
|
48763009
|
|
18سے 44 سال کی عمر کے افراد
|
|
پہلی خوراک
|
|
558247916
|
|
دوسری خوراک
|
|
501352010
|
|
احتیاطی خوراک
|
|
2911714
|
|
45 تا59 سال کی عمرکےافراد
|
|
پہلی خوراک
|
|
203445063
|
|
دوسری خوراک
|
|
193450958
|
|
احتیاطی خوراک
|
|
2551515
|
|
60 سال سے زیادہ عمرکےافراد
|
|
پہلی خوراک
|
|
127256942
|
|
دوسری خوراک
|
|
120828309
|
|
احتیاطی خوراک
|
|
24259333
|
|
مجموعی طورپردی گئی پہلی خوراک
|
|
1014866973
|
|
مجموعی طورپردی گئی دوسری خوراک
|
|
915480373
|
|
احتیاطی خوراک
|
|
45675224
|
|
میزان
|
|
1976022570
ٹیکہ کاری مہم کی ا ٓج کی حصولیابیاں آبادی کےترجیحی گروپوں کی بنیادپرتقسیم کی گئی ہیں،جودرج ذیل ہیں:
|
|
مورخہ:29 جون 2022 
|
|
طبی کارکنان
|
|
پہلی خوراک
|
|
57
|
|
دوسری خوراک
|
|
1605
|
|
احتیاطی خوراک
|
|
20718
|
|
صف اوّل کےکارکنان
|
|
پہلی خوراک
|
|
176
|
|
دوسری خوراک
|
|
1370
|
|
احتیاطی خوراک
|
|
68963
|
|
12 -14 سال کی عمر گروپ
|
|
پہلی خوراک
|
|
81283
|
||
|
دوسری خوراک
|
|
200183
|
|
15 تا 18 سال کی عمرکےافراد
|
|
پہلی خوراک
|
|
30824
|
||
|
دوسری خوراک
|
|
91281
|
|
18سے 44 سال کی عمر کے افراد
|
|
پہلی خوراک
|
|
33187
|
|
دوسری خوراک
|
|
268676
|
|
احتیاطی خوراک
|
|
60761
|
|
45 تا59سال کی عمرکےافراد
|
|
پہلی خوراک
|
|
5130
|
|
دوسری خوراک
|
|
61716
|
|
احتیاطی خوراک
|
|
30992
|
|
60 سال سے زیادہ عمرکےافراد
|
|
پہلی خوراک
|
|
5546
|
|
دوسری خوراک
|
|
42967
|
|
احتیاطی خوراک
|
|
244404
|
|
مجموعی طورپردی گئی پہلی خوراک
|
|
156203
|
|
مجموعی طورپردی گئی دوسری خوراک
|
|
667798
|
|
احتیاطی خوراک
|
|
425838
|
|
میزان
|
|
1249839
ٹیکہ کاری کاعمل ملک بھر میں کمزورترین افراد کو کووڈ19 وباءکےاثرات سےمحفوظ رکھنے کےلئےایک وسیلہ ہےاورجس کا اعلی ترین سطح پرمسلسل جائزہ لیاجاتاہےاورنگرانی کی جاتی ہے۔
وزیراعظم کا دفتر
وزیراعظم نریندر مودی نے لوک مانیہ بال گنگادھر تلک اور چندرشیکھر آزاد کو ان کی جینتی پر خراج عقیدت پیش کیا
نئی دہلی، 23جولائی 2020، وزیراعظم جناب نریندر مودی نے آج لوک مانیہ بال گنگادھر تلک اور چندرشیکھرآزاد کو ان کی جینتی کے موقع پر زبردست خراج عقیدت پیش کیا۔
ایک ٹوئٹ میں وزیراعظم نے کہا کہ بھارت ماں کے دو بہادر بیٹے لوک مانیہ بال گنگادھر تلک اور چندرشیکھرآزاد کو ان کے یوم پیدائش پر شت شت نمن اور خراج عقیدت پیش کرتا ہوں۔
۔۔۔۔۔۔۔۔۔۔۔
U-4092
م ن۔ ح ا۔ ت ع۔

(
وزیراعظم کا دفتر
وزیراعظم نے ٹوکیواولمپک کے لئے جاپان کے وزیراعظم کو نیک خواہشات پیش کیں
نئی دہلی23؍جولائی:وزیراعظم ، جناب نریندرمودی نے جاپان کے وزیراعظم یوشی ہیدے سگا سے ٹوکیو اولمپکس 2020کے لئے نیک خواہشات کا اظہار کیا ہے ۔
ایک ٹویٹ میں وزیراعظم نے کہا،‘‘وزیراعظم @sugawitter اور جے پی کو #ٹوکیو 2020@ اولمپکس اور @ پیرالمپکس کے لئے بہت بہت مبارکباد پیش ہے ۔ ہم @ ٹوکیو2020میں دنیا کے بہترین کھلاڑیوں کے ذریعہ نمایاں کارکردگی کے سیزن کے منتظرہیں ۔’’
ماحولیات، جنگلات اور موسمیاتی تبدیلی کی وزارت
نیشنل زولوجیکل پارک نے نیشنل میوزیم آف نیچرل ہسٹری کے ساتھ عالمی جنگلی حیات کا دن منایا
نیشنل زولوجیکل پارک، نئی دہلی  نے نیشنل میوزیم آف نیچرل ہسٹری کے تعاون سے 3 مارچ 2023 کو جنگلی حیات کا عالمی دن منایا۔ اس موقع پر ایڈیشنل ڈائرکٹر جنرل  شری بیونش رنجن نے کہا کہ "ورلڈ وائلڈ لائف ڈے" ان خطرات کے بارے میں بیداری کا مظہر ہے جن کا جنگلی نباتات اور حیوانات کو اپنی روزمرہ کی زندگی میں سامنا ہے۔ انہوں نے کہا کہ اس سال کا تھیم "جنگلی حیات کے تحفظ کے لیے شراکت داری" ہے۔ یہ ہمیں تحفظ کی تمام کوششوں کو بین حکومتی سے لے کر مقامی پیمانے تک منانے کی اجازت دے گا۔ انہوں نے مزید کہا کہ تھیم ان لوگوں کو نمایاں کرنے کا موقع فراہم کرے گا جو اثر انگیزی پیدا کر رہے ہیں اور ساتھ ہی اس پل کو منانے کا موقع فراہم کرے گا جو سی آئی ٹی ای ایس نے ان شراکتوں کے لیے قائم کیا ہے، جو پائیداری، جنگلی حیات اور حیاتیاتی تنوع کے تحفظ میں اہم کردار ادا کر رہا ہے۔
اس سال جنگلی حیات کا عالمی دن سی آئی ٹی ای ایس  کی 50 ویں سالگرہ پر منایا جاتا ہے۔
نیشنل زولوجیکل پارک میں متنوع سیشنز منعقد کیے گئے جہاں جنگلی حیات کے جرائم، عوامی شرکت، تحفظ میں چڑیا گھر کے کردار اور مشن لائف پر بحث کی گئی۔ آگاہی سیشن کے بعد چڑیا گھر واک اور لوگو سازی کا مقابلہ ہوا۔
سائنس اور ٹیکنالوجی کی وزارت
حکومت نے آکسیجن کنسنٹریٹروں کے اہم پرزوں اور جدت طرازی پر تحقیق و ترقی سے متعلق تجاویز مدعو کی ہیں
نئی دہلی، 22 مئی 2021: کوویڈ-19 وبا سے نمٹنے کے لیے حکومت کی ایک نئی پہل ابھرتی ہوئی طبی ضروریات کو پورا کرنے کے لیے میک ان انڈیا آکسیجن کنسنٹریٹروں کے اہم پرزوں اور جدت طرازی سے متعلق تحقیق و ترقی کو جلد ہی ترغیب دے گی۔
عالمی صحت ادارے کی مقررہ لازمی ادویات کی فہرست میں شامل ہونے کے باوجود آکسیجن اب بھی ایک قیمتی اور کم یاب شے بنی ہوئی ہے، خاص طور پر طبی ہنگامی صورت حال کے زمانے میں۔
اس پہل میں تعلیمی و تحقیقی اداروں / لیبارٹریوں ، یونیورسٹیوں اور طبی اداروں ، اسٹارٹ اپ اور صنعتوں کے سائنس دانوں سے سائنس اینڈ انجینئرنگ ریسرچ بورڈ  کے ذریعے، جو سائنس و ٹکنالوجی شعبے کا ذیلی ادارہ، تجاویز کا طلب کیا جانا شامل ہے تاکہ انفرادی/پورٹ ایبل آکسیجن کسنٹریٹروں کی تیاری میں تحقیق اور اختراع کا کام انجام دیا جاسکے۔ ان میں آکسیجن کی علیحدگی، والو اور آئل لیس کمپریسروں کے لیے متبادل مواد اور میکانزم، بہتر کارکردگی کے لیے بہتر ڈیزائن، اے آئی آپٹیمائزڈ آکسیجن فلو آلات، آکسیجن کی سطح کے آئی او ٹی سینسرز اور ڈیزائن کی ترقی اور تیاری نیز اسی طرح کے اہم اجزا میں تحقیق و ترقی شامل ہے۔
صنعتوں کے سائنس دانوں کو تعلیمی/تحقیقی اداروں کے تحقیق کاروں کے ساتھ شریک تحقیق کے طور پر شامل ہونا چاہیے۔ کمرشلائزیشن کی طرف لے جانے والی تحقیق اور ترقی کے سلسلے میں صنعتی شراکت داروں کے لیے فنڈنگ ٹیکنالوجی ڈویلپمنٹ بورڈ  ڈی ایس ٹی کو غور و خوض کے لیے بھیجی جائے گی۔ اس منصوبے کی مدت ایک سال ہے۔
یہ دیسی کسنٹریٹروں کی ضرورت کی تکمیل میں مدد کرے گا جو نئی اپروچ پر مبنی ہوں گے اور اسپتالوں کے وارڈوں اور انتہائی طبی نگہ داشت کے علاوہ گھروں میں علحیدگی والے مریضوں کے لیے ایک سستے متبادل کا کام دے سکیں۔
یہ تجاویز 15 جون 2021 کو یا اس سے پہلے ایس آر بی آن لائن پورٹل www.serbonline.in کے ذریعے مقررہ فارمیٹ میں پیش کی جائیں۔
امور خارجہ کی وزارت
کابینہ نے ایسٹونیہ، پراگوے اور ڈومنکن ری پبلک میں ایک ہندوستانی مشن کھولنے کی منظوری دی
نئی دہلی، 30 دسمبر 2020، وزیراعظم جناب نریندر مودی کی صدارت میں مرکزی کابینہ نے آج 2021 میں ایسٹونیہ، پراگوے اور ڈمنکن ری پبلک میں تین ہندوستانی مشن کو لے جانے کی منظوری دی۔
نفاذ کی حکمت عملی:
ان ممالک میں ہندوستانی مشن کھولے جانے سے ہندوستان کی سفارتی موجودگی میں اضافے ، سیاسی تعلقات میں گہرائی دو طرفہ تجارت میں اضافے، سرمایہ کاری اور اقتصادی معاہدوں میں مدد ملے گی، عوام سے عوام کے رابطے مضبو ہوں گے۔ کثیر جہتی فورم میں سیاسی پہنچ کوفروغ ملے گا اور بھارت کی غیر ملکی پالیسی کے مقاصد کے لئے حمایت حاصل کرنے میں مدد ملے گی۔
ان ممالک میں ہندوستانی مشن ،وہاں رہنے والی ہندوستانی برادری کی بہتر طریقے سے مدد اور ان کے مفادات کا تحفظ کرپائے گا۔
مقاصد:
ہماری خارجہ پالیسی کا مقصد دوست ممالک کے ساتھ شراکت داری کے ذریعہ بھارت کی ترقی اور فروغ کے لئے موافق ماحول تیار کرنا ہے۔اس وقت دنیا بھر میں ہمارے مشن اور پوسٹ قائم ہیں جو کہ پارٹنر ممالک کے ساتھ ہمارے تعلقات کے ذریعہ کے طور پر کام کرتے ہیں۔
یہ تین ہندوستانی مشن کھولنے کا فیصلہ ترقی اور فروغ یا ’سب کا ساتھ سب کا وکاس‘ کی ہمارے قومی ترجیح پر عمل کرتے ہوئے آگے بڑھنے کا ایک قدم ہے۔بھارت کی سفارتی موجودگی میں اضافے سے بازار تک بھارتی کمپنیوں کو رسائی حاصل ہوگی اور اشیا اور خدمات کے ہندوستانی ماہرین کو سہاراملے گا۔ خود کفیل بھارت یا آتم نربھر بھارت کے ہمارے مقصد کے مطابق گھریلو پیداوار اور روزگار میں اضافے کے سلسلے میں اس کا براہ راست اثر پڑے گا۔
۔۔۔۔۔۔۔۔۔۔۔
م ن۔ا گ۔ن ا۔
U-8534
(Visitor Counter : 131
وزارت دفاع
بھارتی بحریہ کےجہاز اور طیارے لا پیروس مشقوں میں شرکت کریں گے
نئی دلّی ،05 اپریل / بھارتی بحریہ کے جہاز آئی این ایس ست پورہ  اور آئی این ایس کِلتان پی 81 طویل فاصلے والے بحری گشتی طیارے پہلی مرتبہ کثیر جہتی سمندری مشقیں ، لا پیروس میں شرکت کر رہے ہیں ، جو 5 سے 7 اپریل ، 2021 ء کے درمیان مشرقی بحیرۂ ہند کے خطے میں منعقد کی جا رہی ہے ۔ بھارتی بحریہ کے سمندری جہاز اور طیارے فرانسیسی بحریہ  ، شاہی آسٹریلیائی بحریہ  ، جاپان بحری خود حفاظتی فورس  اور متحدہ ہائے امریکہ کی بحریہ  کے جہازوں کے ساتھ سمندر میں تین دن کی مشقوں میں حصہ لیں گے ۔
فرانسیسی بحریہ کی قیادت میں لا پیروس مشقوں میں فرانسیسی بحریہ کے جہاز ٹونیری ، ایک بحری جنگی جہاز اور سرکوف شرکت کر رہے ہیں۔ مشقوں میں امریکی بحریہ کی طرف سے بحری ٹرانسپورٹ کا جہاز سومر سیٹ نمائندگی کر رہا ہے ۔ ہر میجسٹی آسٹریلیائی جہاز  ، اینزیک ، ایک جنگی کشتی اور ٹینکر سائرس کو آر اے این نے شرکت لے لئے مشقوں میں تعینات کیا ہے ، جب کہ جے ایم ایس ڈی ایف کی نمائندگی ایک جنگی جہاز آکیبونو کر رہا ہے ۔ ان بحری جہازوں کے علاوہ ، اِن جنگی جہازوں پر موجود ہیلی کاپٹر وغیرہ بھی مشقوں میں شرکت کریں گے ۔
لاپیروس مشقوں میں پیچیدہ اور ایڈوانس بحری سرگرمیوں کو انجام دیا جائے گا ، جن میں طیارہ شکن جنگی صلاحیت ، ایئر ڈیفنس مشقیں ، ہتھیاروں سے فائرنگ کی مشقیں ، کراس ٹیک فلائنگ آپریشن ، جنگی حکمتِ عملی کی مشقیں اور دیگر بحری مشقیں شامل ہیں ۔
ان مشقوں میں دوست ملکوں کی بحری افواج کے درمیان اعلیٰ سطحی تال میل اور ایک دوسرے پر انحصار کرتے ہوئے جنگی کاررائیوں کی مشقیں کی جائیں گی ۔ مشقوں میں بھارتی بحریہ کی شرکت سے دوست بحریاؤں کے درمیان مشترکہ اقدار کا اظہار ہوتا ہے ، جو سمندروں کی آزادی ، ایک کھلے اور شمولیت والے ہند بحرالکاہل سمندر اور ضابطوں پر مبنی ایک بین الاقوامی نظام کے لئے عہد بستہ ہیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3394
(Visitor Counter : 285
صحت اور خاندانی بہبود کی وزارت
اعضاء کے عطیہ اور پیوند کاری کے لیے "ایک قوم، ایک پالیسی"
حکومت کے نئے رہنما خطوط کے مطابق، مرنے والے عطیہ دہندہ سے عضو وصول کرنے کے لیے رجسٹریشن کی اہلیت کے لیے 65 سال کی بالائی حد کو ختم کر دیا گیا ہے
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں یہ بات کہی کہ حکومت ہند نے اعضاء کے عطیہ اور پیوند کاری کے لیے "ایک قوم، ایک پالیسی" کی پالیسی اپنائی ہے۔ حکومت ہند نے اس سلسلے میں ریاستی حکومتوں کے ساتھ مشاورت کا عمل شروع کر دیا ہے۔ پالیسی کے تحت، ایسے مریضوں کے رجسٹریشن کے لیے ریاست کے ڈومیسائل کی شرط کو ختم کرنے کا فیصلہ کیا گیا ہے جن کو مرنے والے عطیہ دہندہ سے اعضاء کی پیوند کاری کی ضرورت ہوتی ہے۔ اب ایسے مریض ملک کی کسی بھی ریاست میں جا کر اعضاء کی پیوند کاری کے لیے اپنا اندراج کروا سکیں گے۔ حکومت کے نئے رہنما خطوط کے مطابق، مردہ عطیہ دہندگان کے اعضاء کے حصول کے لیے رجسٹریشن کی اہلیت کے لیے 65 سال کی بالائی حد کو ختم کر دیا گیا ہے۔ اب، کسی بھی عمر کا فرد مردہ عطیہ کرنے والے کے عضو کو حاصل کرنے کے لیے اندراج کر سکتا ہے۔
زراعت اور کاشتکاروں کی فلاح و بہبود کی وزارت
کھیتی باڑی کے لیے استعمال ہونے والے ٹریکٹروں کی جانچ کے عمل کے وقت کی حد میں کمی
آزادی کے امرت مہوتسو میں زراعت اور کسانوں کی بہبود کی وزارت کی طرف سے بڑا تحفہ
زراعت اور کسانوں کی بہبود کی مرکزی وزارت نے زراعت کے لیے استعمال ہونے والے ٹریکٹروں کی جانچ کے عمل کے لیے وقت کی حد کو 9 ماہ سے گھٹا کر صرف 75 کام کے دن کر دیا ہے۔ یہ انتظام ملک کی آزادی کے 75 ویں سال کے موقع پر ’’آزادی کا امرت مہوتسو‘‘ کے جشن میں زرعی شعبے کے لیے ایک بڑا تحفہ ہے۔
بھارت میں زراعت کے شعبے میں مشین کاری کو فروغ دینے اور کسانوں کے لیے موزوں ٹریکٹروں کی دستیابی کو یقینی بنانے کے لیے، وزیر اعظم جناب نریندر مودی کی رہنمائی میں، زراعت اور کسانوں کی بہبود کے مرکزی وزیر جناب نریندر سنگھ تومر کی ہدایت پر، زراعت اور کسانوں کی بہبودکے محکمہ / وزارت کی طرف سے یہ مثبت قدم اٹھایا گیا ہے۔ ٹریکٹروں کی جانچ کے نئے، موثر اور تیز رفتار جانچ عمل کو نافذ کرنے کے لیے، زراعت اور کسانوں کی بہبود کی وزارت کی طرف سے سنٹرل ایگریکلچر مشینری ٹریننگ اینڈ ٹیسٹنگ انسٹی ٹیوٹ ، بڈنی اور دیگر متعلقہ افسران کو نظرثانی شدہ رہنما خطوط جاری کیے گئے ہیں، جو 15 اگست 2022 سے نافذ ہوگا۔
خواتین اور بچوں کی ترقیات کی وزارت
سیکس ورکرس کے لئے بازآبادکاری کی پالیسی
نئی دہلی، 19 /مارچ 2021 ۔ خواتین و اطفال بہبود کی وزارت اُجولا اسکیم کا نفاذ کرتی ہے، جو کہ ٹریفکنگ  کی روک تھام اور بچاؤ، تجارتی طریقے پر جنسی استحصال کے لئے اسمگل کئے گئے متاثرین کی بازآبادکاری اور انھیں سماج کے اصل دھارے میں لانے کی ایک جامع اسکیم ہے۔ اس کے لئے جو حفاظتی اور بازآبادکاری کے مقصد سے گھر بنائے گئے ہیں ان میں بنیادی سہولتیں فراہم کی جاتی ہیں، جن میں کھانا، کپڑا، طبی نگہداشت، قانونی مدد، بازیاب کرائے گئے بچوں کے لئے تعلیم اور انھیں کسب معاش کا متبادل فراہم کرنے کے لئے پیشہ وارانہ تربیت شامل ہیں۔
یہ اطلاع خواتین و اطفال بہبود کی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں دی۔
مکانات اور شہری غریبی کے خاتمے کی وزارت
پردھان منتری آواس یوجنا  کے تحت اب 93لاکھ سے زائد مکانات کو منظوری
پی ایم اے وائی  کے تحت 48 ویں مرکزی سینکشننگ اورمانیٹرنگ کمیٹی  میٹنگ میں7322کروڑروپےکی مجموعی سرمایہ کاری کے ساتھ 2.32لاکھ مکانات کی منظوری
نئی دہلی ،یکم نومبر :مکانات اورشہری امورکی وزارت کے سکریٹری جناب درگاشنکرمشراکی صدارت میں منعقدہ پردھان منتری آواس یوجنا  کے تحت سینٹرل سینکشننگ اینڈمانیٹرنگ کمیٹی  کی 48ویں میٹنگ میں 7322کروڑروپے کی مجموعی سرمایہ کاری کے ساتھ 231532مکانات کی تعمیرکے لئے شرکت کرنے والی ریاستوں /مرکزکے زیرانتظام خطوں کی 371تجاویز منظورکی ہیں ۔ اس کے لئے 3473کروڑروپے کی مرکزی امداد دی جائے گی ۔ اب تک منظورشدہ مکانات کی مجموعی تعداد 93لاکھ سے زیادہ ہے ۔
سی ایس ایم سی کی میٹنگ میں کل 7ریاستوں /مرکزکے زیرانتظام خطوں نے شرکت کی جن میں آندھراپردیش، آسام ، بہار، مدھیہ پردیش ، ناگالینڈ ،پڈوچیری اور اترپردیش شامل ہیں ۔ 7ریاستوں/ مرکز کے زیرانتظٖام خطوں کے لئے منظورکئے گئے مکانات کی علیحدہ علیحدہ تعداد اس طرح ہے :آندھراپردیش ۔124624مکانات ، آسام ۔16002مکانات ، بہار۔15049مکانات ، مدھیہ پردیش ۔ 18362مکانات ، ناگالینڈ 3238مکانات ، پڈوچیری ۔1811مکانات ، اور اترپردیش ۔52446مکانات ۔آندھراپردیش اور اترپردیش ریاستوں کو ان کے بالترتیب 13.78لاکھ اور 15لاکھ مکانات کے شہری مکانات کے مطالبے کا تقریبا100فیصد حاصل ہوچکاہے ۔
اترپردیش ریاست نے مارچ 2017کے بعد ہی کام شروع کیاتھا اور اس کے اب تک 14.50لاکھ مکانات کے لئے منظوری ملی ہے ۔ جس سے وہ منظورشدہ مکانات کی مجموعی تعداد کے ساتھ ساتھ استفادہ کنندگان کے لئے تعمیری اسکیم کے تحت منظورشدہ مکانات جن کی تعداد اس وقت 12.56لاکھ مکانات ہیں ، کے معاملے میں بھی سب سے آگے ہے ۔ یہ ریاست قرض سے منسلکہ سبسیڈی اسکیم  ،جو کہ پی ایم اے وائی  کا سود میں اعانت کا حصہ ہے ، کے معاملے میں شمالی ریاستوں میں سب سے آگے ہے ۔
استفادہ کنندگان کے لئے تعمیری یا توسیعی  اور سستے مکانات کے پروجیکٹ  کے تحت جو تجاویز موصول کی جارہی ہیں ان ہی کی بنیاد پریہ اسکیم تیارکی گئی ہے۔یہ مکانات جدید اور اختراعی تکنالوجی کا استعمال کرتے ہوئے تعمیر کئے جائیں گے مثلاًناگالینڈ میں ماحولیات کے موافق اور زلزلے کو برداشت کرنے والے مکانات تیارکئے جارہے ہیں ۔ اس زمرے کے مکانات میں استعمال ہونے والے سامان میں بانس ، گھاس پھوس اورلکڑیاں وغیرہ اور ہلکی چھت تیارکرنے کے لئے اسی قسم کا سامان تیارکیاجارہاہے ۔
اب تک پے ایم اے وائی  مشن نے 1.12کروڑمکانات کے مطالبے پرپی ایم اے وائی  کے تحت 93لاکھ سے زائد مکانات کو منظوری د ےکر سنگ میل قائم کیاہے ۔ مجموعی طورپر 55لاکھ مکانات کی تعمیرکاکام چل رہاہے جن میں سے 28لاکھ سے زائد مکانات مکمل ہوچکےہیں ۔
مکانات اورشہری امورکی وزارت کے سکریٹری جناب درگاشنکر مشرانے کہاکہ منظورشدہ مکانات میں 5.56لاکھ کروڑروپے کی سرمایہ کاری کی گئی ہے جس میں سرکاری شعبے کی سرمایہ کاری 2.82لاکھ کروڑروپے ہے جب کہ نجی شعبے کی سرمایہ کاری 2.74لاکھ کروڑروپے ہے ۔ اس میں 1.46لاکھ کروڑروپے کی منظور شدہ مرکزی امداد میں سے اب تک مجموعی طورپر 57896کروڑروپے ریاستوں /مرکز کے زیرانتظام خطوں کو جاری کئے گئے ہیں ۔